open-index/open-wikipedia-markdown huggingface dataset:
เจาะเวลาหาจิ๋นซี

**เจาะเวลาหาจิ๋นซี** สามารถหมายถึง;

* เจาะเวลาหาจิ๋นซี นวนิยาย แต่งโดย **หวงอี้**
* เจาะเวลาหาจิ๋นซี ละครโทรทัศน์ นำแสดงโดย **กู่เทียนเล่อ**
บริการสุขภาพ

thumb|โรงพยาบาลส่งเสริมสุขภาพตำบล การดูแลและสนับสนุนด้านการส่งเสริมสุขภาพ การป้องกันโรค การรักษาพยาบาลและการฟื้นฟูสู่ภาพของประชาชนซึ่งดําเนินการโดย บุคลากรของหน่วยงาน ภาครัฐและภาคเอกชนรวมท้ังการมีส่วนรวมใน การให้บริการของภาคประชาชน
**บริการสุขภาพ**เป็นการบำรุงรักษาหรือพัฒนาสุขภาพโดยการป้องกัน วินิจฉัยและรักษาโรค ความเจ็บป่วย การบาดเจ็บและภาวะบกพร่องทางกายหรือจิตใจอย่างอื่นในมนุษย์ วิชาชีพสุขภาพ (ผู้ให้บริการหรือผู้ประกอบเวชกิจ) เป็นผู้ให้บริการสุขภาพในสาขาสุขภาพต่าง ๆ แพทย์และอาชีพเกี่ยวข้องเป็นส่วนหนึ่งของวิชาชีพสุขภาพเหล่านี้ วิชาชีพทันตแพทย์ พยาบาลผดุงครรภ์ พยาบาล แพทย์ นักทัศนมาตร โสตสัมผัสวิทยา เภสัชวิทยา จิตวิทยาและวิชาชีพสุขภาพอื่นล้วนเป็นส่วนหนึ่งของบริการสุขภาพ บริการสุขภาพรวมงานที่ให้บริบาลปฐมภูมิ บริบาลทุติยภูมิและบริบาลตติยภูมิ ตลอดจนในสาธารณสุข

การเข้าถึงบริการสุขภาพอาจแตกต่างกันตามประเทศ ชุมชนและปัจเจกบุคคล ส่วนใหญ่ได้รับอิทธิพลจากภาวะสังคมและเศรษฐกิจ ตลอดจนนโยบายสุขภาพในที่นั้น ๆ ประเทศและเขตอำนาจมีนโยบายและแผนต่างกันในด้านเป้าหมายบริการสุขภาพส่วนบุคคลและยึดประชากรในสังคมของพวกตน ระบบบริการสุขภาพเป็นองค์การที่ตั้งขึ้นเพื่อบรรลุความต้องการสุขภาพของประชากรเป้าหมาย โครงแบบที่แน่ชัดของบริการสุขภาพแตกต่างกันในระดับชาติและต่ำกว่าชาติ ในบางประเทศและเขตอำนาจ การวางแผนบริการสุขภาพแบ่งระหว่างผู้เข้าร่วมตลาด ส่วนในบางประเทศและเขตอำนาจ การวางแผนเกิดขึ้นในส่วนกลางระหว่างรัฐบาลหรือองค์กรประสานงานอื่น ๆ ในทุกกรณี องค์การอนามัยโลก ระบุว่า ระบบบริการสุขภาพที่ทำงานได้ดีต้องการกลไกจัดหาเงินทนทาน กำลังแรงงานที่ได้รับการฝึกอย่างดีและได้รับค่าตอบแทนเพียงพอ สารสนเทศน่าเชื่อถือเพื่อใช้ตัดสินใจและออกนโยบาย และสถาบันสุขภาพและลอจิสติกส์ที่มีการบำรุงรักษาดีเพื่อส่งยาและเทคโนโลยีคุณภาพ

บริการสุขภาพอาจเป็นส่วนสำคัญของเศรษฐกิจของประเทศหนึ่ง ในปี 2554 อุตสาหกรรมบริการสุขภาพคิดเป็นเฉลี่ยร้อยละ 9.3 ของจีดีพี หรือ 3,322 ดอลลาร์สหรัฐต่อหัว (ปรับภาวะเสมอภาคของอำนาจซื้อ) ในประเทศโออีซีดี 34 ประเทศ สหรัฐ เนเธอร์แลนด์ ฝรั่งเศส เยอรมนี แคนาดาและสวิสเซอร์แลนด์เป็นผู้มีรายจ่ายบริการสุขภาพสูงสุด ทุกประเทศโออีซีดีมีหลักประกันสุขภาพถ้วนหน้า (หรือเกือบถ้วนหน้า) ยกเว้นสหรัฐและเม็กซิโก

ปกติถือว่าบริการสุขภาพเป็นปัจจัยกำหนดสำคัญในการส่งเสริมสุขภาพกายและจิตทั่วไปและความเป็นอยู่ดีของประชากรทั่วโลก ตัวอย่างเช่น การขจัดโรคฝีดาษทั่วโลกในปี 2523 ซึ่งองค์การอนามัยโลกประกาศว่าเป็นโรคแรกในประวัติศาสตร์มนุษย์ที่ถูกขจัดเบ็ดเสร็จด้วยการแทรกแซงของบริการสุขภาพโดยเจตนา

## อ้างอิง


หมวดหมู่:บริการสาธารณะ
ดาวีเด อัสโตรี

**ดาวีเด อัสโตรี** (; 7 มกราคม ค.ศ. 1987 – 4 มีนาคม ค.ศ. 2018) เป็นนักฟุตบอลชาวอิตาลี เล่นในตำแหน่งกองหลัง

## เสียชีวิต
เมื่อวันที่ 4 มีนาคม ค.ศ. 2018 อัสโตรีเสียชีวิตที่โรงแรมในอูดีเน ก่อนการแข่งขันระหว่างฟีออเรนตีนา พบกับอูดีเนเซ เขาได้เสียชีวิตขณะนอนหลับ จากภาวะหัวใจหยุดเต้น (โรคไหลตาย) 

## สถิติอาชีพ
### สโมสร

### ทีมชาติ

### ประตูในนามทีมชาติ

## อ้างอิง

## แหล่งข้อมูลอื่น
* Profile  at official club website 
* Profile at Assocalciatori.it 
* 
* International caps  at FIGC.it 

หมวดหมู่:นักฟุตบอลชาวอิตาลี
หมวดหมู่:นักฟุตบอลทีมชาติอิตาลี
หมวดหมู่:ผู้เล่นในเซเรียอา
หมวดหมู่:กองหลังฟุตบอล
คิวบิต

ในการคำนวณเชิงควอนตัม **คิวบิต** () หรือ **ควอนตัมบิต** () เป็นหน่วยย่อยที่สุดของข้อมูล (เช่นเดียวกับที่ บิต เป็นหน่วยย่อยที่สุดของการคำนวณมาตรฐาน)  คิวบิตคือระบบทางควอนตัมที่มีสองสถานะ เช่น สปินของอิเล็กตรอนที่แบ่งเป็นสองสถานะได้จากการดูว่าสถานะของอิเล็กตรอนว่าเป็นสถานะขึ้น ↑ หรือลง↓ และ โพลาไรเซชันของโฟตอนที่มีสถานะสองแบบคือโพลาไรซ์ในแนวตั้งและแนวนอน  ในระบบการคำนวณเชิงคลาสสิก บิตใด ๆ จะต้องอยู่ในสถานะใดสถานะหนึ่ง  อย่างไรก็ตาม กลศาสตร์ควอนตัม ทำให้คิวบิตสามารถอยู่ในสถานะวางซ้อนกันของสถานะทั้งสองในเวลาเดียวกันได้  คุณสมบัตินี้เป็นคุณสมบัติพื้นฐานของการคำนวณเชิงควอนตัม

## การแสดงแบบมาตรฐาน
ในกลศาสตร์ควอนตัม โดยทั่วไปสถานะควอนตัมของคิวบิตจะแสดงด้วยการซ้อนทับกันเชิงเส้นของสองสถานะออโทโนมอลเบสิส (basis vectors) โดยทั่วไปเวคเตอร์แค็ทศูนย์จะแสดงด้วย |0 \rangle = \begin{bmatrix}  1 \\ 0 \end{bmatrix} และในทำนองเดียวกันแค็ทหนึ่ง |1 \rangle = \begin{bmatrix} 0  \\ 1 \end{bmatrix} โดยการเขียนเวคเตอร์แบบนี้เรียกว่า สัญลักษณ์แบบดิเรก (Dirac's notation) หรือสัญลักษณ์แบบ บรา-แค็ท (bra-ket notaion) ซึ่งทั้งสองสถานะออโทโนมอลเบสิส \{ |0 \rangle ,|1 \rangle \} ทั้งคู่นี้เป็นเบสิสที่ใช้ในการคำนวณ สองเวคเตอร์นี้จะแผ่ (span) ทั่วปริภูมิฮิลเบิร์ตเวคเตอร์เชิงเส้นสองมิติของคิวบิต 

สถานะของคิวบิตสามารถรวมกันเพื่อสร้างสถานะโปรดักเบสิส (product basis state) โดยเซ็ทของคิวบิตที่รวมอยู่ด้วยกันจะเรียกว่า ควอนตัมรีจิสเตอร์ (quantum register) ตัวอย่างเช่น 2 คิวบิต สามารถแสดงได้ด้วยปริภูมิเวคเตอร์เชิงเส้นสี่มิติโดยจะถูกแผ่โดยสถานะโปรดัก 4 สถานะดังนี้  |0 \rangle \otimes |0 \rangle =
 |00 \rangle 
=
\begin{bmatrix}  1 \\ 0 \end{bmatrix}
\otimes 
\begin{bmatrix}  1 \\ 0 \end{bmatrix}=

\begin{bmatrix}  1 \times 
\begin{bmatrix}  1 \\ 0 \end{bmatrix} \\ 0 \times 
\begin{bmatrix}  1 \\ 0 \end{bmatrix} \end{bmatrix}

= \begin{bmatrix}  1 \\ 0 \\ 0 \\ 0\end{bmatrix} ในทำนองเดียวกัน   |01 \rangle 

= \begin{bmatrix}  0 \\ 1 \\ 0 \\ 0\end{bmatrix},  |10 \rangle 

= \begin{bmatrix}  0 \\ 0 \\ 1 \\ 0\end{bmatrix} และ  |11 \rangle 

= \begin{bmatrix}  0 \\ 0 \\ 0 \\ 1  \end{bmatrix}   

ในกรณีทั่วไป, n-คิวบิตสามารถแสดงด้วยเวคเตอร์สถานะซ้อนทับในปริภูมิฮิลเบิร์ต  2^n  มิติ 
หมวดหมู่:การคำนวณเชิงควอนตัม
หมวดหมู่:กลศาสตร์ควอนตัม
ซูมาตะ

**ซูมาตะ** หรือ **ซูมิตาตะ** ( "เปลือยง่ามขา") บางครั้งที่รู้จักกันในตะวันตกว่า **พุสซีจ็อบ** () เป็นคำศัพท์ญี่ปุ่นสำหรับการร่วมเพศแบบไม่สอดใส่ที่เป็นที่นิยมในซ่องโสเภณีญี่ปุ่น มันเป็นรูปแบบของฟรอตเทจ (frottage) คือการถูไถอวัยวะเพศจนสำเร็จความใคร่ที่ถูกกระทำโดยหญิงขายบริการบนตัวลูกค้าชาย หญิงขายบริการจะนวดอวัยวะเพศชายของลูกค้าด้วยต้นขาของเธอ (การร่วมประเวณีทางต้นขา) และแคมใหญ่ เป้าหมายคือการสำเร็จความใคร่โดยปราศจากการสอดใส่ช่องคลอด กิจกรรมนี้ได้ขัดกับกฏหมายต่อต้านการค้าประเวณี () ซึ่งตราขึ้นเมื่อ ค.ศ. 1956 ซึ่งห้ามไม่ให้มีเพศสัมพันธ์เพื่อเงิน

## อ้างอิง

หมวดหมู่:กิจกรรมทางเพศของมนุษย์
หมวดหมู่:คำศัพท์ทางเพศญี่ปุ่น
ถนนมหาพฤฒาราม

**ถนนมหาพฤฒาราม** () เป็นถนนสายหนึ่งในแขวงมหาพฤฒาราม เขตบางรัก กรุงเทพมหานคร

ถนนมหาพฤฒารามได้ชื่อมาจากวัดมหาพฤฒาราม (ชื่อเดิมคือวัดท่าเกวียนและวัดตะเคียน) วัดแห่งหนึ่งที่ถนนเส้นนี้ตัดผ่าน เป็นถนนสายสั้น ๆ จากแยกหัวลำโพง (จุดตัดกับถนนพระรามที่ 4) บริเวณหน้าสถานีรถไฟหัวลำโพง โดยเลียบคลองผดุงกรุงเกษมไปทางทิศใต้ ไปสิ้นสุดที่ถนนเจริญกรุงบริเวณเชิงสะพานพิทยเสถียรในพื้นที่ระหว่างแขวงมหาพฤฒารามกับแขวงบางรัก 

## สถานที่อยู่บนถนนมหาพฤฒาราม
*วัดมหาพฤฒาราม
*โรงเรียนสตรีวัดมหาพฤฒาราม ในพระบรมราชินูปถัมภ์

## แหล่งข้อมูลอื่น
* 
หมวดหมู่:ถนนในเขตบางรัก
แยกสี่พระยา

**แยกสี่พระยา** () ทางแยกหนึ่งในพื้นที่กรุงเทพมหานคร เป็นสี่แยกที่ตัดกันระหว่างถนนสี่พระยากับถนนเจริญกรุง ในแขวงมหาพฤฒาราม และแขวงสี่พระยา เขตบางรัก อยู่ไม่ไกลจากท่าน้ำสี่พระยา, โรงแรมรอยัลออร์คิดเชอราตัน และริเวอร์ซิตี้ โดยบริเวณทางแยกนี้ทางฝั่งถนนสี่พระยาทิศเหนือมีทางพิเศษศรีรัช หรือทางด่วนศรีรัชตัดผ่านด้านบนด้วย

## สถานที่สำคัญใกล้เคียง
*วัดแก้วแจ่มฟ้า
*วิทยาลัยสารพัดช่างสี่พระยา
## แหล่งข้อมูลอื่น
*

สี่พระยา
สี่พระยา
ถนนตรีมิตร

**ถนนตรีมิตร** () ถนนสายหนึ่งในพื้นที่แขวงสัมพันธวงศ์ เขตสัมพันธวงศ์ กรุงเทพมหานคร มีจุดเริ่มต้นจากถนนทรงวาดบริเวณหน้าวัดปทุมคงคาราชวรวิหาร ไปทางทิศตะวันออกเฉียงเหนือ ไปสิ้นสุดที่ถนนเยาวราชบริเวณวงเวียนโอเดียน

ในอดีตถนนตรีมิตรยังมีระยะทางต่อจากวงเวียนโอเดียน โดยทอดผ่านข้างวัดไตรมิตรวิทยาราม ขนานไปกับถนนข้าวหลามหรือซอยสุกร ไปสิ้นสุดที่แยกไมตรีจิตต์บริเวณหน้าสถานีรถไฟหัวลำโพง แต่ต่อมากรุงเทพมหานครและหน่วยงานที่เกี่ยวข้องได้เปลี่ยนชื่อถนนช่วงดังกล่าวเป็น **ถนนมิตรภาพไทย-จีน** เมื่อ พ.ศ. 2549 ในวาระฉลองความสัมพันธ์ทางการทูต 30 ปี ระหว่างไทยกับจีน

## อ้างอิง

## แหล่งข้อมูลอื่น
*

ตรีมิตร
ตรีมิตร
หมวดหมู่:ความสัมพันธ์จีน–ไทย
จอโกโก

**จอโกโก** (; เกิด 20 ธันวาคม 1992) เป็นนักฟุตบอลชาวพม่า เล่นในตำแหน่งกองหน้าให้กับทีมชาติพม่า เขาทำได้ประตู 5 ประตูในฟุตบอลชายในซีเกมส์ 2011 ช่วยให้ทีมชาติพม่าชุดอายุไม่เกิน 23 ปี จบในอันดับ 3 และสามารถคว้าเหรียญทองแดงมาครองได้สำเร็จ

## อาชีพ
จอโกโกเริ่มต้นค้าแข้งกับสโมสรในลีกบ้านเกิดชื่อเซยาชเวมเย ในฐานะนักเตะเยาวชนเมื่อ ค.ศ. 2009 ก่อนจะก้าวขึ้นมาติดทีมชุดใหญ่ในปีถัดมาและได้แสดงทักษะความสามารถให้เห็นจึงถูกเรียกตัวไปติดทีมชาติพม่า โดยลงเล่นให้กับทีมชุดใหญ่ไป 2 ปี ตั้งแต่ ค.ศ. 2010–2012 ทั้งสิ้น 41 นัด ยิงได้ 18 ประตู

จากนั้นใน ค.ศ. 2013 สโมสรย่างกุ้งยูไนเต็ด สโมสรชื่อดังในลีกบ้านเกิด ได้ซื้อตัวจอโกโกไปด้วยค่าตัวมหาศาล ทำให้เขากลายเป็นตัวหลักทั้งในสโมสรและทีมชาติ รวมถึงพาทีมต้นสังกัดคว้าแชมป์เมียนมาเนชันแนลลีกได้ถึง 2 สมัย และเจเนอรัลอองซานชีลด์ (General Aung San Shield) อีก 1 สมัย

กระทั่งเดือนธันวาคม ค.ศ. 2017 สโมสรเชียงราย ยูไนเต็ดจากไทยลีก ได้เซ็นสัญญาดึงมาร่วมทีมในฐานะโควตาอาเซียนด้วยสัญญายืมตัว 1 ปี โดยประเดิมสนามให้กับทีมในไทยลีกนัดที่เสมอ 1– 1 กับเอสซีจี เมืองทอง ยูไนเต็ด ที่เอสซีจีสเตเดียม เมื่อวันเสาร์ที่ 3 มีนาคม ค.ศ. 2018

## อ้างอิง

หมวดหมู่:กองหน้าฟุตบอล
หมวดหมู่:ผู้เล่นในไทยลีก
หมวดหมู่:ผู้เล่นในไทยลีก 2
หมวดหมู่:ผู้เล่นสโมสรฟุตบอลเชียงราย ยูไนเต็ด
หมวดหมู่:นักฟุตบอลชาวพม่า
หมวดหมู่:นักฟุตบอลทีมชาติพม่า
หมวดหมู่:ผู้เล่นสโมสรฟุตบอลระยอง
หมวดหมู่:ผู้เล่นสโมสรฟุตบอลแพร่ ยูไนเต็ด
ไทระ โนะ ชิกะซะเนะ

**ไทระ โนะ ชิกะซะเนะ** (平親真, 31 มีนาคม 1260 – 31 มีนาคม 1290) นักรบชาวญี่ปุ่นในช่วง ยุคกลาง เป็นเหลนของ ไทระ โนะ คิโยะโมะริ หลานของ ไทระ โนะ ชิเงะโมะริ และบุตรชายของ ไทระ โนะ ซุเกะโมะริ เขานับเป็นสมาชิกฝ่ายชายคนสุดท้ายของ ตระกูลไทระ นับตั้งแต่ลุงของเขาคือ ไทระ โนะ โคะเระโมะริ และญาติผู้พี่ของเขาคือ ไทระ โนะ โระกุได ถูกสังหาร

โอะดะ โนะบุนะงะ ไดเมียวคนสำคัญใน ยุคเซ็งโงะกุ ได้อ้างว่าตนเองสืบเชื้อสายจากชิกะซะเนะ

## อ้างอิง

หมวดหมู่:บุคคลในยุคคามากูระ
หมวดหมู่:ตระกูลไทระ
จอมจักรพรรดิหย่งเจิ้น

**จอมจักรพรรดิหย่งเจิ้น**  (; ) เป็นละครโทรทัศน์ที่กล่าวถึงพระราชประวัติของจักรพรรดิหย่งเจิ้น นำแสดงโดย ถัง กั๋วเฉียง, เจียว หวง, ซู่ หมิน, หวัง หุ่ยฉุน, หวัง หุ่ย, ตู้ อู้ลู่, เจียง กวงอู่, ตู้ จื่อกัว ออกอากาศทางช่อง 3 แฟมิลี

## เนื้อเรื่องย่อ
ปี ค.ศ. 1722 ราชวงศ์ชิง วันที่ 13 เดือน 11 ปีที่ 61 แห่งรัชกาลจักรพรรดิคังซี ซึ่งทรงครองราชย์ยาวนานถึง 61 ปีได้เสด็จสวรรคต องค์ชายที่ขึ้นครองราชย์สืบต่อจากคังซีนั้นกลับไม่ใช่องค์ชายรองที่ดำรงตำแหน่งรัชทายาทมาเป็นเวลาเกือบสี่สิบปี ไม่ใช่องค์ชายสามผู้ที่มีความรอบรู้ ไม่ใช่องค์ชายแปดผู้ที่มีความสามารถชื่อเสียงเลื่องลือไปทั่ว ไม่ใช่องค์ชายสิบสี่ที่จักรพรรดิคังซีทรงโปรดปรานเป็นที่สุด ทว่ากลับเป็นอิ้นเจิ้นองค์ชายสี่ผู้ซึ่งมีใบหน้าที่เยือกเย็น

หากกล่าวถึงชื่อเสียงของอิ้นเจิ้นองค์ชายสี่นั้นไม่ค่อยสู้ดีเท่าใดนัก เพราะเมื่อครั้งบรรเทาทุกข์ที่เจียนหนัน อิ้นเจิ้นเป็นหัวแรงใหญ่ที่ปลุกระดมชาวบ้านให้ก่อเรื่องขึ้น โดยเป็นผู้วางแผนนำเงินจำนวนสองล้านกว่าตำลึงจากกระเป๋าของขุนนางและเศรษฐีท้องถิ่น ติดตามทวงหนี้ของท้องพระคลัง บีบบังคับขุนนางเก่าแก่ต้องผูกคอตายตาม ๆ กัน นอกจากนี้ยังทำให้องค์ชายทั้งหลายต่างต้องพากันขายทรัพย์สินที่มีอยู่อีกด้วย

คดีใส่ร้ายของกรมอาญา อิ้นเจิ้นเป็นผู้ที่เสี้ยมให้องค์ชายแปดและองค์ชายทั้งหลายแตกคอกัน 

อิ้นเจิ้นยืมมือเหนียนเกิงเหยากวาดล้างเมืองเจียงเซี่ย เพียงคืนเดียวฆ่าคนถึงเจ็ดร้อยกว่าชีวิต

แต่ทว่า อิ้นเจิ้นก็เป็นคนหนึ่งที่เข้าใจถึงความเป็นอยู่ของพสกนิกรเป็นอย่างดี โดยตระหนักดีถึงพระเมตตาของจักรพรรดิคังซีที่มีต่อพสกนิกร แต่ในความคิดของอิ้นเจิ้นแล้วเพื่อความยิ่งใหญ่ของต้าชิงจำเป็นต้องกำจัดการทุจริตให้สิ้น นอกจากนี้ อิ้นเจิ้นยังเป็นผู้ที่มีความรอบรู้ทางธรรม ปรัชญาเมธีทั้งหลาย ตลอดจนการรู้จักใช้คนอีกด้วย

หลังจากที่อิ้นเจิ้นขึ้นครองราชย์แล้วได้ฉลองพระนามใหม่ว่า**หย่งเจิ้น** ราชกิจที่พระองค์ทรงกระทำเป็นสิ่งแรกคือริบทรัพย์ขุนนางที่ฉ้อราษฎร์บังหลวงกว่าแปดสิบคนเป็นของหลวง จนเป็นชนวนให้เกิดคดี

นั่วหมิ่นที่ซันซีขึ้น นอกจากนี้หย่งเจิ้นทรงปรับปรุงราชสำนักใหม่โดยรับคนที่มีความรู้ความสามารถเข้ามารับใช้ราชสำนัก กำจัดขุนนางที่ฉ้อราษฎร์บังหลวงให้สิ้นซาก เมื่อครั้งที่ซีเป่ยประสบภัยธรรมชาติและต้องการกำลังทหารจำนวนมาก หย่งเจิ้นได้ทรงยึดทรัพย์ขุนนางที่ฉ้อราษฎร์บังหลวงแล้วนำเงินจำนวนนี้ให้ความช่วยเหลือที่ซีเป่ย

หย่งเจิ้นทรงใช้การบริหารบ้านเมืองแบบใหม่ โดยได้รับความช่วยเหลือจากองค์ชายสิบสามโค่นอ๋องแปด ไม่เพียงเท่านี้พระองค์ยังทรงพระทัยเด็ดเดี่ยวสังหารโอรสของพระองค์เองอีกด้วย

ราชสำนักใหม่ถูกก่อตั้งขึ้นมาด้วยความยากลำบาก แต่กระนั้นก็ตามทำให้บ้านเมืองเจริญรุ่งเรือง เงินทองเต็มท้องพระคลัง ภาระที่พสกนิกรต้องแบกรับก็พลอยบรรเทาลง

ปี ค.ศ. 1735 วันที่ 22 เดือน 8 ปีที่ 13 แห่งรัชกาลหย่งเจิ้น ประวัติศาสตร์จีนจารึกถึงหย่งเจิ้นกษัตริย์ที่ทรงตรากตรำมาตลอดพระชนม์ชีพของพระองค์เสด็จสวรรคต ณ ที่ประทับงานของพระองค์เอง

## นักแสดงนำ
*ถัง กั๋วเฉียง รับบท องค์ชายหย่งเจิ้น
*เจียว หวง รับบท จักรพรรดิคังซี
*ซู่ หมิน รับบท องค์ชายแปด (หยินเริง)
*หวัง หุ่ยฉุน รับบท องค์ชายสอง (หยินซื่อ)
*หวัง หุ่ย รับบท องค์ชายสิบสาม (หยินเซียง)
*ตู้ อู้ลู่ รับบท จาง ถิงอู่
*เจียง กวงอู่ รับบท รัชทายาทหงจื้อ
*ตู้ จื่อกัว รับบท เนียน เกิงเหนา

## อ้างอิง

## แหล่งข้อมูลอื่น
* 

หมวดหมู่:ละครโทรทัศน์ภาษาจีน
หมวดหมู่:ละครโทรทัศน์จีนในปี พ.ศ. 2542
หมวดหมู่:ละครโทรทัศน์ที่มีฉากในยุคราชวงศ์ชิง
หมวดหมู่:ละครโทรทัศน์จีนในคริสต์ทศวรรษ 1990
หมวดหมู่:ละครโทรทัศน์ที่มีฉากในศตวรรษที่ 18
เฟรเดริก เมนดี (นักฟุตบอลเกิดปี ค.ศ. 1988)

**เฟรเดริก เมนดี** (Frédéric Mendy; เกิดวันที่ 18 พฤศจิกายน ค.ศ. 1988) เป็นนักฟุตบอลชาวกินี-บิสเซาที่เกิดที่ประเทศฝรั่งเศส ปัจจุบันลงเล่นตำแหน่งกองหน้าให้กับวิตูรีอาในปรีไมราลีกา เขาเคยเล่นให้กับบีจี ปทุม ยูไนเต็ด ในฤดูกาล 2561

## สโมสรอาชีพ
เมนดีเริ่มต้นเส้นทางอาชีพกับสโมสร Rezé ในฝรั่งเศส ต่อมาเป็นสโมสร Évreux FC 27 ก่อนที่จะย้ายไปสโมสร Etoile ในเอส.ลีกของสิงคโปร์ หลังผ่านไป 23 นัด เขายิงได้ 15 ประตู เป็นผู้ทำประตูสูงสุดของเอส.ลีก เขายิงหนึ่งประตูในสิงคโปร์ลีกคัพ 2010 ต่อ Geylang United ทำให้ต้นสังกัดอย่าง Etoile คว้าแชมป์ลีกคัพได้สำเร็จ เขายังยิงประตูใส่ Phnom Penh Crown ในการแข่งขันสิงคโปร์คัพ 2010 ซึ่งต้นสังกัดของเขาชนะไป 2-1 และผ่านเข้าไปถึงรอบก่อนรองชนะเลิศ

ฤดูกาลแรกกับ Etoile เมนดียิง 21 ประตูจาก 32 นัด ทำให้เขาได้รับรางวัลรองเท้าในฤดูกาล 2010 และยังพาทีมคว้าแชมป์ในฤดูกาลนั้น ต้นฤดูกาล 2011 เมนดีย้ายเข้าร่วมโฮม ยูไนเต็ด เขายิงประตูแรกให้กับโฮมในนาทีที่ 4 พบกับอัลบีเร็กซ์ นิอิงะตะ ก่อนจบลงด้วยชัยชนะของโฮม 2-1

ประตูที่ 5 ที่ทำได้กับสโมสร เกิดขึ้นในวันเมษาหน้าโง่ เมื่อเขายิงประตูตีเสมอในนาทีที่ 81 ต่อเทมปิเนสโรเวอร์ ช่วยพาโฮมทำสถิติไร้พ่าย 25 นัดติดต่อกัน

ในปี ค.ศ. 2013 เมนดีย้ายจากสิงคโปร์ไปยังโปรตุเกส และอีก 3 ปีถัดมา เขาย้ายไปร่วมสโมสรอุลซัน ฮุนได ในเคลีก

ในฤดูกาล 2017 เมนดีเซ็นสัญญาร่วมทีมเชจู ยูไนเต็ด เขายิงประตูแรกให้กับสโมสรในเอเอฟซีแชมเปียนส์ลีก นัดที่เสมอแอดิเลดยูไนเต็ด 3-3

เมนดี ย้ายมาร่วมทีมบางกอกกล๊าส ในเดือนพฤศจิกายน พ.ศ. 2560 และยิงประตูแรกให้กับสโมสรในนัดที่ 4 ของฤดูกาล 2561 เมื่อวันที่ 4 มีนาคม นัดเปิดลีโอสเตเดียมชนะการท่าเรือ 2-0 ต่อมาวันที่ 10 มีนาคม เขายิงหนึ่งประตู ช่วยให้ทีมของเขาบุกชนะชลบุรี 2-0 ที่ชลบุรีสเตเดียม และในวันที่ 1 เมษายน เขาทำหนึ่งประตูในวันเมษาหน้าโง่อีกครั้ง นัดที่บางกอกกล๊าสบุกเสมอเมืองทอง ยูไนเต็ด ที่เอสซีจีสเตเดียม 2-2

## ทีมชาติ
เมนดีเกิดที่ Évreux ในประเทศฝรั่งเศส แต่มีสัญชาติกินี-บิสเซา เขาถูกเรียกตัวติดทีมชาติกินี-บิสเซา และลงเล่นนัดแรกในรอบคัดเลือกแอฟริกาคัพออฟเนชันส์ 2017 นัดที่ชนะแซมเบีย ซึ่งเขายิงประตูได้ด้วย

### ประตูในนามทีมชาติ
:*สกอร์ของกินี-บิสเซาจะขึ้นต้นก่อน*

## อ้างอิง

## แหล่งข้อมูลอื่น
* 
* 
* 

หมวดหมู่:บุคคลที่ยังมีชีวิตอยู่
หมวดหมู่:นักกีฬาจากปารีส
หมวดหมู่:นักฟุตบอลชาวกินี-บิสเซา
หมวดหมู่:นักฟุตบอลทีมชาติกินี-บิสเซา
หมวดหมู่:นักฟุตบอลชาวฝรั่งเศส
หมวดหมู่:กองหน้าฟุตบอล
หมวดหมู่:ผู้เล่นในเอส.ลีก
หมวดหมู่:ผู้เล่นในปรีไมราลีกา
หมวดหมู่:ผู้เล่นในเคลีก 1
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลไลออนซิตีเซเลอส์
หมวดหมู่:ผู้เล่นสโมสรฟุตบอลอุลซันฮุนได
หมวดหมู่:ผู้เล่นสโมสรฟุตบอลเชจูยูไนเต็ด
หมวดหมู่:ผู้เล่นสโมสรฟุตบอลบีจี ปทุม ยูไนเต็ด
หมวดหมู่:ผู้เล่นในแอฟริกาคัพออฟเนชันส์ 2017
หมวดหมู่:ผู้เล่นในปรีไมราลีกา
เอ็นจีวา ราโคโตฮารีมาลาลา

**เอ็นจีวา ราโคโตฮารีมาลาลา (Njiva Rakotoharimalala)** (เกิดวันที่ 6 สิงหาคม ค.ศ. 1992) เป็นนักฟุตบอลชาวมาดากัสการ์ ปัจจุบันลงเล่นในตำแหน่งกองกลางให้กับราชบุรี ในไทยลีก

## สโมสรอาชีพ
### ราชบุรี มิตรผล
เอ็นจีวา ย้ายมาร่วมทีมราชบุรี มิตรผล เมื่อวันที่ 20 ธันวาคม พ.ศ. 2560

### สุโขทัย
สุโขทัยเซ็นสัญญายืมตัวเอ็นจีวาจากราชบุรีเมื่อวันที่ 5 มกราคม พ.ศ. 2561 เอ็นจีวายิงประตูแรกให้กับสุโขทัยในไทยลีก เมื่อวันที่ 18 กุมภาพันธ์ พ.ศ. 2561 นัดที่สุโขทัยเปิดสนามทุ่งทะเลหลวงชนะเชียงราย ยูไนเต็ด 2-0 ต่อมาวันที่ 4 มีนาคม เอ็นจีวายิงสองประตูในนัดที่สุโขทัยเปิดบ้านแซงชนะชัยนาท ฮอร์นบิล 4-2 และเมื่อวันที่ 11 มีนาคม เขาทำประตูในนัดที่สุโขทัยบุกไปแพ้นครราชสีมาที่สนามกีฬาเฉลิมพระเกียรติฯ 1-2

วันที่ 1 เมษายน พ.ศ. 2561 เอ็นจีวาทำประตูในนัดที่สุโขทัยเปิดบ้านเอาชนะอุบล ยูเอ็มที ยูไนเต็ด 1-0

## ประตูในนามทีมชาติ
:*อ้างอิง:*
 

## เกียรติประวัติ
;CNaPS Sport
* ทีเอชบีแชมเปียนส์ลีก: 2014, 2015, 2016

;รางวัลส่วนตัว
* ผู้เล่นยอดเยี่ยมประจำเดือนของไทยลีก: ตุลาคม 2566

## อ้างอิง

## แหล่งข้อมูลอื่น
* 

หมวดหมู่:บุคคลที่ยังมีชีวิตอยู่
หมวดหมู่:กองกลางฟุตบอล
หมวดหมู่:นักฟุตบอลชาวมาดากัสการ์
หมวดหมู่:นักฟุตบอลทีมชาติมาดากัสการ์
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลราชบุรี
หมวดหมู่:ผู้เล่นสโมสรฟุตบอลสุโขทัย
หมวดหมู่:ผู้เล่นสโมสรฟุตบอลหนองบัว พิชญ
หมวดหมู่:ผู้เล่นในแอฟริกาคัพออฟเนชันส์ 2019
แบร์นาร์ อ็องรี เซดริก ดูมบีอา

**แบร์นาร์ อ็องรี เซดริก ดูมบีอา** (เกิดวันที่ 11 พฤศจิกายน ค.ศ. 1992) เป็นนักฟุตบอลชาวไอวอรีโคสต์ 

## อ้างอิง

## แหล่งข้อมูลอื่น
*

หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวโกตดิวัวร์
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลอ่างทอง
หมวดหมู่:ผู้เล่นสโมสรฟุตบอลชัยนาท ฮอร์นบิล
หมวดหมู่:ผู้เล่นสโมสรฟุตบอลนครราชสีมา มาสด้า
หมวดหมู่:กองหน้าฟุตบอล
หมวดหมู่:ปีกฟุตบอล
หมวดหมู่:นักฟุตบอลชายชาวต่างชาติที่ค้าแข้งในประเทศไทย
สถานีรถไฟโอมิยะ (ไซตามะ)

**สถานีรถไฟโอมิยะ** () เป็นสถานีรถไฟในเขตโอมิยะ นครไซตามะ ประเทศญี่ปุ่น เป็นสถานีรถไฟชุมทางที่สำคัญแห่งหนึ่ง

## เส้นทาง
### เจอาร์ ตะวันออก
* ฮกไกโดชิงกันเซ็ง
* โทโฮกุชิงกันเซ็ง
* ยามางาตะชิงกันเซ็ง
* อากิตะชิงกันเซ็ง
* โจเอ็ตสึชิงกันเซ็ง
* โฮกูริกุชิงกันเซ็ง
* สายหลักโทโฮกุ (สายอุตสึโนมิยะ)
* สายทากาซากิ
* สายโชนัน-ชินจูกุ
* สายอูเอโนะ-โตเกียว
* สายเคฮิง-โทโฮกุ
* สายไซเกียว
* สายคาวาโงเอะ

### รถไฟโทบุ
*สายโทบุโนดะ

### ขนส่งใหม่ไซตามะ
* สายอินะ ("นิวชัทเทิล")

## แหล่งข้อมูลอื่น

*East Japan Railway Company เว็บไซต์ (ภาษาอังกฤษ)

หมวดหมู่:สถานีรถไฟของบริษัทรถไฟญี่ปุ่นตะวันออก
หมวดหมู่:สถานีรถไฟในจังหวัดไซตามะ
อนามัยช่องปาก

thumb|อนามัยช่องปากที่เหมาะสมอาศัยการแปรงฟันและใช้ไหมขัดฟันสม่ำเสมอ
**อนามัยช่องปาก** เป็นการรักษาปากของบุคคลให้สะอาดปราศจากโรคและปัญหาอื่น (เช่น ลมหายใจเหม็น) โดยการแปรงฟันและทำความสะอาดซอกฟันเป็นประจำ การรักษาอนามัยช่องปากสม่ำเสมอเป็นสิ่งสำคัญเพื่อป้องกันโรคของฟัน โรคของฟันที่พบบ่อยที่สุด ได้แก่ ฟันผุและโรคเหงือก รวมทั้งเหงือกอักเสบและโรคปริทันต์อักเสบ การแปรงฟันสม่ำเสมอพึงแปรงสองครั้งต่อวัน คือ ก่อนอาหารเช้าและก่อนเข้านอน การทำความสะอาดซอกฟันก็สำคัญไม่ยิ่งหย่อนไปกว่าการแปรงฟัน ทั้งนี้ เนื่องจากแปรงฟันไม่สามารถไปถึงบริเวณซอฟกันได้จึงทำความสะอาดพื้นผิวได้เพียงร้อยละ 50 มีอุปกรณ์ทำความสะอาดซอกฟันหลายอย่าง รวมทั้งไหมขัดฟัน (floss) หรือแปรงซอกฟัน ขึ้นอยู่กับว่าปัจเจกบุคคลชอบใช้อุปกรณ์ชนิดใด

## อ้างอิง


หมวดหมู่:ปริทันตวิทยา
เกล็ดหิมะ

thumb|เกล็ดหิมะที่เพิ่งตกใหม่ ๆ
thumb|การจำแนกประเภทของเกล็ดหิมะในยุคแรกโดย Israel Perkins Warren

**เกล็ดหิมะ** เป็นผลึกน้ำแข็งเดี่ยว ๆ ที่มีขนาดใหญ่พอสมควร และอาจรวมกับเกล็ดหิมะอื่น แล้วตกลงสู่บรรยากาศของโลกเป็นหิมะ เกล็ดหิมะแต่ละเกล็ดก่อเป็นรูปร่างรอบอนุภาคฝุ่นในมวลอากาศอิ่มตัวยิ่งยวดโดยดึงดูดละอองน้ำเมฆเย็นจัดซึ่งจะแช่แข็งและเกาะกันในรูปผลึก เกล็ดหิมะเกิดเป็นรูปทรงซับซ้อนเมื่อมันเคลื่อนผ่านอุณหภูมิและเขตความชื้นที่ต่างกันในบรรยากาศ ทำให้เกล็ดหิมะแต่ละเกล็ดมีรายละเอียดต่างกัน แต่สามารถจำแนกหมวดได้กว้าง ๆ เป็น 8 หมวด หิมะมองเห็นเป็นสีขาวแม้เกิดขึ้นจากน้ำแข็งใสไม่มีสี ทั้งนี้ เนื่องจากการสะท้อนกระจายในสเปกตรัมของแสงโดยผิวหน้าราบผลึกขนาดเล็กของเกล็ดหิมะ

## ระเบียงภาพ
ภาพถ่ายของเกล็ดหิมะในรูปทรงต่าง ๆ โดย วิลสัน เบนต์ลีย์ (ค.ศ. 1865 – 1931):

ไฟล์:Bentley Snowflake1.jpg
ไฟล์:Bentley Snowflake2.jpg
ไฟล์:Bentley Snowflake4.jpg
ไฟล์:Bentley Snowflake5.jpg
ไฟล์:Bentley Snowflake8.jpg
ไฟล์:Bentley Snowflake9.jpg
ไฟล์:Bentley Snowflake11.jpg
ไฟล์:Snowflake12.png
ไฟล์:Bentley Snowflake13.jpg
ไฟล์:Bentley Snowflake14.jpg
ไฟล์:Bentley Snowflake17.jpg
ไฟล์:Bentley Snowflake18.jpg


## อ้างอิง

หมวดหมู่:หยาดน้ำฟ้า
หมวดหมู่:หิมะ
สะพานเฉลิมวันชาติ

**สะพานเฉลิมวันชาติ** หรือที่นิยมเรียกกันว่า **สะพานวันชาติ** เป็นสะพานแห่งหนึ่งในพื้นที่แขวงบวรนิเวศ และแขวงบ้านพานถม เขตพระนคร กรุงเทพมหานคร เป็นสะพานที่ข้ามคลองรอบกรุง ในส่วนของคลองบางลำพู

สะพานนี้ จอมพล แปลก พิบูลสงคราม นายกรัฐมนตรี จัดสร้างขึ้นใน พ.ศ. 2483 เพื่อเป็นที่ระลึกวันชาติไทย

ชุมชนรอบ ๆ สะพานเฉลิมวันชาติ เป็นชุมชนที่มีประวัติความเป็นมาอย่างยาวนาน โดยเป็นชุมชนของช่างฝีมือในเรื่องการทำเครื่องถม แม้ปัจจุบันอาชีพดังกล่าวจะไม่ได้รุ่งเรืองเหมือนดังในอดีต แต่ก็ยังมีชุมชน คือ "ชุมชนบ้านพานถม" ปรากฏอยู่ และยังเป็นแหล่งที่รวบรวมร้านจำหน่ายธงชาติ รวมถึงธงอื่น ๆ กรอบรูป และตราสัญลักษณ์ต่าง ๆ ไว้เป็นจำนวนมากอีกด้วย โดยเริ่มมาจากร้านคลังเสาธง ของหลวงสิทธิบรรณาการ อดีตข้าราชการที่ลาออกจากราชการมาเปิดร้านจำหน่ายธงชาติเป็นร้านแรกที่นี่ และต่อมาได้เปลี่ยนชื่อเป็น ร้านธงบรรณาการ ซึ่งปัจจุบันก็ยังคงเปิดดำเนินกิจการอยู่

## สถานที่สำคัญใกล้เคียง
[thumb|left|[กำแพงเมืองและป้อมปราการกรุงเทพมหานคร|ซากกำแพงเมืองกรุงเทพมหานคร อันเป็นส่วนหนึ่งของป้อมยุคนธร บริเวณหน้าวัดบวรนิเวศวิหาร ใกล้กับสะพานและทางแยก]]
*วัดบวรนิเวศวิหาร
*โรงเรียนวัดบวรนิเวศ
*ป้อมยุคนธร
*วงเวียนสิบสามห้าง
*วัดตรีทศเทพวรวิหาร
*โรงเรียนสตรีวิทยา
*หอศิลป์สมเด็จพระนางเจ้าสิริกิติ์ พระบรมราชินีนาถ

## อ้างอิง

## แหล่งข้อมูลอื่น
* 

เฉลิมวันชาติ
หมวดหมู่:ก่อตั้งในจังหวัดพระนครในปี พ.ศ. 2483
เฉลิมวันชาติ
เฉลิมวันชาติ
หมวดหมู่:ทางแยกในเขตพระนคร
หมวดหมู่:สี่แยกในกรุงเทพมหานคร
กีฬาสเกตความเร็วในโอลิมปิกฤดูหนาว 2018

**กีฬาสเกตความเร็วในโอลิมปิกฤดูหนาว 2018** เป็นการแข่งขันกีฬาสเกตความเร็ว หรือกีฬาสปีดสเกตติ้ง ที่จัดขึ้นในเมืองพย็องชัง, ประเทศเกาหลีใต้ กำหนดแข่งขันระหว่างวันที่ 10–24 กุมภาพันธ์ พ.ศ. 2561 โดยได้จัดขึ้นที่ สนามกีฬาคังนึงโอว็อล

ซึ่งการแข่งขันกีฬาสเกตความเร็วครั้งนี้มีการแข่งขันทั้งหมด 14 รายการ คือ ชาย 5 รายการ และหญิง 5 รายการ โดยทั้ง 11 รายการจะมีนักกีฬาทั้งหมด 189 คน จาก 29 ประเทศ

## ตารางการแข่งขัน
ตารางข้างล่างนี้เป็นตารางการแข่งขันทั้งหมด 14 รายการ

เวลาจะยึดตามเวลามาตรฐานเกาหลี (UTC+9).

## รอบคัดเลือก
### สรุปผลการคัดเลือก

## ประเทศที่เข้าร่วม
มีนักกีฬาทั้งหมด 184 คนจาก 29 ประเทศเข้าร่วมแข่งขัน (รวมถึงคณะนักกีฬาจากนักกีฬาโอลิมปิกจากรัสเซีย)

 ประเทศที่เข้าร่วมครั้งแรก

## สรุปเหรียญรางวัล
### ตารางเหรียญรางวัล

### ประเภทชาย

 นักสเกตที่ไม่ได้แข่งขันรอบชิงชนะเลิศ แต่ได้รับรางวัล

### ประเภทหญิง

 นักสเกตที่ไม่ได้แข่งขันรอบชิงชนะเลิศ แต่ได้รับรางวัล

## สถิติ
### สถิติโลกและสถิติโอลิมปิก

การทำลายสถิติกีฬาสเกตความเร็วในโอลิมปิกฤดูหนาว 2018 มีทั้งหมด 13 รายการ แบ่งเป็นสถิติโอลิมปิก (OR) 8 รายการ และสถิติโลก ณ ระดับน้ำทะเล (WB)

### สถิติทั่วไป
ประเทศเนเธอแลนด์ได้รับรางวัลทั้งเหรียญทอง เหรียญเงิน และเหรียญทองแดง ในรายการ 3000 เมตร บุคคลหญิง

## อ้างอิง

*
2018
ส
ซีเชลล์

**ซีเชลล์** (**Zsh** หรือ **Z Shell**) เป็น เชลล์ยูนิกซ์ ที่สามารถใช้เป็นเชลล์ปฏิสัมพันธ์ และเป็นตัวแปลคำสั่งภาษาที่ทรงพลังสำหรับการเขียนเชลล์สคริปต์ ซีเชลล์เป็นส่วนขยายของบอร์นเชลล์ที่ได้รับการปรับปรุงเป็นอย่างมาก รวมถึงการเพิ่มฟังก์ชันบางประการของแบช เคเชลล์ และทีซีเชลล์

## ต้นกำเนิด
พอล ฟอลสเตด เขียนซีเชลล์เวอร์ชันแรกในปีคริสต์ศักราช 1990 ขณะเป็นนักเรียนที่มหาวิทยาลัยพรินซ์ตัน ชื่อซีเชลล์มีที่มาจากชื่อล็อกอิน "zsh" ของศาสตราจารย์ที่มหาวิทยาลัยเยลนามว่า Zhong Shao (ซึ่งขณะนั้นเป็นผู้ช่วยศาสตราจารย์ที่มหาวิทยาลัยพรินซ์ตัน)

## คุณสมบัติต่าง ๆ
thumb|เครื่องมือปรับแต่งสำหรับผู้ใช้ซีเชลล์ใหม่
ซีเชลล์มีคุณสมบัติเช่น:
* ระบบเติมคำสั่งให้สมบูรณ์ (command-line completion) แบบปรับแต่งได้ ที่รองรับทั้งการเติมคำสั่งและอาร์กิวเมนต์ของโปรแกรม ซึ่งรองรับโปรแกรมหลายร้อยโปรแกรมมาแต่ตั้งต้น
* การเรียกดูประวัติการเรียกคำสั่งข้ามเชลล์ทั้งหมดที่เรียกใช้อยู่
* รองรับการทำ file globbing ซึ่งช่วยในการระบุชื่อไฟล์โดยไม่จำเป็นต้องรันคำสั่งเพิ่มเติม (เช่น คำสั่ง find)
* ปรับปรุงการจัดการตัวแปร/อาเรย์
* รองรับการป้อนเข้าคำสั่งแบบหลายบรรทัดในบัฟเฟอร์เดียว
* การตรวจการสะกด
* โหมดความเข้ากันได้ที่หลากหลาย กล่าวคือซีเชลล์สามารถทำตัวเหมือนเป็นบอร์นเชลล์ เมื่อถูกรันด้วย `/bin/sh`
* บรรทัดรับคำสั่งที่สามารถตกแต่งได้ รวมถึงความสามารถในการแสดงข้อมูลบริเวณด้านขวาของหน้าจอ และซ่อนข้อมูลนั้นเมื่อพิมพ์คำสั่งที่ยาว
* มอดูลสำหรับความสามารถอื่นที่เรียกใช้ได้เพิ่มเช่น ตัวควบคุม TCP และ Unix domain socket ขนาดเต็ม, ไคลเอนต์ FTP, และส่วนขยายฟังก์ชันทางคณิตศาสตร์
* คำสั่ง `where` ซึ่งทำหน้าที่เหมือนคำสั่ง `which` แต่แตกต่างกันที่จะแสดงรายการคำสั่ง**ทั้งหมด**ที่ถูกระบุใน $PATH
* ความสามารถในการตั้งชื่อไดเร็กทอรี ทำให้สามารถตั้งชื่อเช่น ~mydir ซึ่งมีคุณลักษณะคล้าย ~ และ ~user

## Oh My Zsh
[thumb|ซีเชลล์ภายใต้ธีม Agnoster ทำงานบน[โปรแกรมเลียนแบบเทอร์มินัล Konsole]]
เว็บไซต์ชุมชนที่ใช้ชื่อว่า "Oh My Zsh" รวบรวมโปรแกรมเสริมและธีมจากแหล่งภายนอกสำหรับซีเชลล์ ภายในปี ค.ศ. 2016 กรุโค้ดโปรแกรมบนกิตฮับของ Oh My Zsh มีผู้ร่วมเขียนมากกว่า 1,000 คน ปลั๊กอินมากกว่า 200 โปรแกรม และธีมมากกว่า 140 แบบ
นอกจากนั้น Oh My Zsh ยังมาพร้อมกับเครื่องมือที่คอยจัดการปรับปรุงเวอร์ชันของปลั๊กอินและธีมอยู่เสมอ

## อ้างอิง

## แหล่งข้อมูลอื่น
 
* 
* ซีเชลล์ ที่ SourceForge
* ZSH Wiki
* 

หมวดหมู่:เชลล์ยูนิกซ์
หมวดหมู่:ภาษาสคริปต์
สนามฟุตบอลเมนดิซอร์โรตซา

**สนามฟุตบอลเมนดิซอร์โรตซา** () หรือ **สนามฟุตบอลเมนดิซอร์โรซา** () เป็นสนามฟุตบอลในเมืองบิโตเรีย ประเทศสเปน และเป็นสนามเหย้าของสโมสรฟุตบอลเดปอร์ติโบอาลาเบส เปิดใช้งานเมื่อวันที่ 27 เมษายน ค.ศ. 1924 เป็นสนามฟุตบอลที่เก่าแก่เป็นอันดับที่สามของประเทศ รองจากเอลโมลินอนและเม็สตัลยา

ภายหลังเปิดใช้งาน ได้มีการปรับปรุงสนามอยู่หลายครั้ง ครั้งสำคัญที่สุดคือการขยายความจุในปี ค.ศ. 1999 เป็นการสร้างอัฒจันทร์ที่มุมสนาม ทำให้มีความจุเพิ่มเป็น 19,840 ที่นั่งจนมาถึงปัจจุบัน ในเดือนธันวาคม ค.ศ. 2016 โฆเซอัน เกเรเฆตา ประธานสโมสร ประกาศแผนขยายและปรับปรุงสนาม โดยจะขยายความจุให้ถึง 32,000 ที่นั่ง

## ระเบียงภาพ

ไฟล์:Vitoria - Mendizorrotza 01.jpg|ภายนอกของสนาม
ไฟล์:Mendizorroza.jpg|สนามในตอนกลางคืน ค.ศ. 2016
ไฟล์:Iraultza 2016-17.jpg|ภายในสนาม
ไฟล์:Estadio de Mendizorroza.JPG|จอแสดงผลในสนาม
ไฟล์:Vitoria - Estadio de Mendizorroza 02.JPG|ป้ายชื่อของสนาม


## อ้างอิง

## แหล่งข้อมูลอื่น
*Estadios de España: Vitoria – Estadio Mendizorroza 

เมนดิซอร์โรตซา
หมวดหมู่:สิ่งก่อสร้างในแคว้นประเทศบาสก์
บาลาอิโดส

**สนามกีฬาเทศบาลบาลาอิโดส** () หรือที่เรียกว่า **อาบังกา-บาลาอิโดส** () ด้วยเหตุผลด้านผู้สนับสนุน เป็นสนามกีฬาในเมืองบิโก แคว้นกาลิเซีย ประเทศสเปน และเป็นสนามเหย้าของเซลตาเดบิโก ความจุ 29,000 ที่นั่ง

## การแข่งขันระหว่างประเทศ
### ฟุตบอลทีมชาติสเปน

### ฟุตบอลโลก 1982
สนามเคยใช้จัดแข่งขันฟุตบอลโลก 1982 ทั้งหมดสามนัด โดยเป็นนัดของฟุตบอลทีมชาติอิตาลีทั้งหมด

## อ้างอิง

## แหล่งข้อมูลอื่น
* Balaídos  at Celtavigo.net
* Balaídos at Google Maps
* Balaídos at CandidaturaIberica.com
* Estadios de Espana  

หมวดหมู่:สนามฟุตบอลในประเทศสเปน
หมวดหมู่:แคว้นกาลิเซีย
หมวดหมู่:สนามกีฬาฟุตบอลโลก 1982
หมวดหมู่:สนามกีฬาฟุตบอลโลก 2030
ฟังก์ชันแฮชเข้ารหัส

**ฟังก์ชันแฮชเข้ารหัส** (อังกฤษ: cryptographic hash function) เป็นกลุ่มของฟังก์ชันแฮชที่มีคุณสมบัติพิเศษที่ทำให้เหมาะกับการประยุกต์ใช้ในวิทยาการเข้ารหัสลับ  ฟังก์ชันแฮชเชิงรหัสลับเป็นขั้นตอนวิธีทางคณิตศาสตร์ที่แปลงข้อมูลที่มีขนาดต่าง ๆ ให้เป็นสตริงฐานสองที่มีขนาดคงที่ เรียกว่า **ค่าแฮช** และมักถูกออกแบบให้เป็นฟังก์ชันทางเดียว นั่นคือฟังก์ชันที่ไม่สามารถหาค่าย้อนกลับได้  วิธีการเดียวในการสร้างข้อมูลนำเข้ากลับมาของฟังก์ชันแฮชเชิงรหัสลับในอุดมคติคือการค้นหารูปแบบที่เป็นไปได้ทั้งหมด (brute-force search) ของข้อมูลนำเข้าเพื่อตรวจสอบว่าค่าใดให้ผลลัพธ์ที่ตรงกับค่าที่ต้องการ หรือใช้ตารางรุ้ง (rainbow table) ของค่าแฮชที่มีการคำนวณไว้ก่อนแล้ว

หมวดหมู่:วิทยาการเข้ารหัสลับ
มิสเตอร์อีโคอินเตอร์เนชันแนลไทยแลนด์

**มิสเตอร์อีโคอินเตอร์เนชันแนลไทยแลนด์** (Mister Eco International Thailand) เป็นการประกวดความงามชายในประเทศไทย จัดขึ้นเป็นครั้งแรกเมื่อปี พ.ศ. 2561 ซึ่งผู้ชนะการประกวดจะต้องเป็นตัวแทนของประเทศเข้าร่วมการประกวดมิสเตอร์อีโคอินเตอร์เนชันแนล

## รายนามผู้ดำรงตำแหน่งมิสเตอร์อีโคไทยแลนด์

### เรียงลำดับจังหวัดของผู้ชนะ

### รองชนะเลิศ

## ตัวแทนในการประกวดระดับนานาชาติ
**สัญลักษณ์สี**

### มิสเตอร์อีโคอินเตอร์เนชันแนล

## การจัดการประกวด

### มิสเตอร์อีโคไทยแลนด์ 2018
**มิสเตอร์อีโคไทยแลนด์ 2018** การประกวดรอบตัดสินจัดขึ้นเมื่อวันที่ 22 เมษายน พ.ศ. 2561 ณ เทอร์มินอล 21 โคราช, นครราชสีมา โดยผู้ชนะการประกวดในครั้งนี้ คือ สกุล ลิมปภานนท์ (แชมป์) ซึ่งจะได้เป็นตัวแทนประเทศไทยเข้าร่วมประกวดมิสเตอร์อีโคอินเตอร์เนชันแนล 2018 จึงเป็นการประกวดเพื่อค้นหาตัวแทนไปประกวด มิสเตอร์อีโคอินเตอร์เนชันแนล 2018 ที่ประเทศอียิปต์

#### '''ผู้เข้าประกวด'''
ที่ผ่านรอบคัดเลือกเข้าสู่รอบ 5 คนสุดท้ายของการประกวดมิสเตอร์อีโคไทยแลนด์ 2018 มีรายชื่อดังต่อไปนี้:

## ดูเพิ่ม
* รายชื่อตัวแทนประเทศไทยในงานประกวดความงามนานาชาติ
* รายชื่อตัวแทนประเทศไทยในการประกวดชายงามนานาชาติ

## อ้างอิง

## แหล่งข้อมูลอื่น
*

หมวดหมู่:การประกวดความงามชายในประเทศไทย
มิสเซาท์อีสต์เอเชียทัวริซึมแอมบาสเดอร์

**มิสเซาท์อีสต์เอเชียทัวริซึมแอมบาสเดอร์** () เป็นการจัดประกวดความงามเวทีนึงของอาเซียน ดำเนินการโดย D’ Touch International s Sdn Bhd Foundation มิสเซาท์อีสต์เอเชียทัวริซึมแอมบาสเดอร์จัดประกวดครั้งแรกที่ประเทศมาเลเซีย

ปัจจุบันผู้ที่ดำรงตำแหน่งมิสเซาท์อีสต์เอเชียทัวริซึมแอมบาสเดอร์คือ แทน แซน วีโว่ จากเวียดนาม

## ประวัติ
เริ่มต้นเมื่อปีพ ศ 2535 โดย Tan Sri Datuk Danny Ooi, การประชุมสมัชชาทูตอัศวินแห่งเอเชียตะวันออกเฉียงใต้ครั้งที่ 5 จัดขึ้นที่กรุงกัวลาลัมเปอร์โดยมีผู้เข้าร่วมประชุมจำนวน 14 คนจาก 6 ประเทศ (มาเลเซีย, สิงคโปร์, ไทย, บรูไน, อินโดนีเซียและฟิลิปปินส์) แสดงสินค้าครั้งนี้จัดขึ้นเพื่อเป็นเวทีในการส่งเสริมการแลกเปลี่ยนการท่องเที่ยวและวัฒนธรรมในภูมิภาคเอเชียตะวันออกเฉียงใต้โดยการส่งเสริมมิตรภาพและความปรารถนาดีในหมู่ประเทศในเอเชียตะวันออกเฉียงใต้และประเทศอื่น ๆ

## ผู้ชนะการประกวด

;หมายเหตุ
* เป็นตำแหน่งรองอันดับ 5 เวทีมิสทัวริซึมอินเตอร์เนชันแนล ในปี 2012-2014, 2017-2019
* เป็นตำแหน่งรองอันดับ 4 เวทีมิสทัวริซึมอินเตอร์เนชันแนล ในปี 2016
* เป็นตำแหน่งรองอันดับ 6 เวทีมิสทัวริซึมอินเตอร์เนชันแนล ในปี 2020-22
* เป็นตำแหน่งที่ประกวดแยกแต่จัดการประกวดในเวทีมิสทัวริซึมอินเตอร์เนชันแนล ในปี 2023-2024

### เรียงลำดับสัญชาติของผู้ชนะเลิศ

## ตัวแทนประเทศไทย

## ดูเพิ่ม

## อ้างอิง

## แหล่งข้อมูลอื่น
* เว็บไซต์หลักอย่างเป็นทางการ 

หมวดหมู่:การประกวดนางงาม
หมวดหมู่:มิสทัวริซึมอินเตอร์เนชันแนล
มิสยูลีก

**มิสยูลีก** (Miss U-League)หรือ มิสแคนนอนยูลีก (Miss Canon U-League) เป็นการประกวด นักศึกษาสาว ในงานฟุตบอลยูลีก โดยคัดเลือกจากนักศึกษาจากมหาวิทยาลัยที่ร่วมโครงการฟุตบอลยูลีก ผู้จัดการประกวดคือ บริษัท อาดามัส อินคอร์ปอเรชั่นจำกัด (มหาชน) ซึ่งได้เซ็นสัญญาคว้าลิขสิทธิ์โครงการยูลีกเป็นเวลา 3 ปี ด้วยงบประมาณกว่า 30 ล้านบาท โดยเริ่มตั้งแต่การแข่งกัน ฟุตบอลยูนิเวอร์ซิตี้ลีกปี 2007 เป็นต้นมา

## ประวัติ
มิสยูลีกมีขี้นครั้งแรกในการแข่งขันฟุตบอล ไทยแลนด์ ยูนิเวอร์ซิตี้ลีก ตั้งแต่ครั้งที่ 2 ในปีพ.ศ. 2541 เพื่อสร้างสีสันให้กับกิจกรรมฟุตบอล

## เงื่อนไขการเข้าประกวด
รายละเอียดจากเว็บไซต์ของการประกวดมิสแคนนอนยูลีก ประจำปี 2010  ผู้สมัครจำเป็นต้องมีเงื่อนไขดังนี้
* 1.เพศหญิง / สัญชาติไทย
* 2.มีอายุครบ 18 ปี โดยบริบูรณ์ และไม่เกิน 24 ปี
* 3.ส่วนสูง 160 ซม. ขึ้นไป
* 4.กำลังศึกษาอยู่ในระดับอุดมศึกษา ตั้งแต่ ปีที่ 1 – ปีที่ 4
* 5.เป็นโสด ไม่เคยผ่านการสมรสทางกฎหมาย หรือขนบธรรมเนียมประเพณี หรือพิธีกรรมทางศาสนาใดๆ ทั้งในและต่างประเทศ และไม่เคยมีบุตรมาก่อนจนถึงวันประกวด
* 6.ไม่เคยมีประวัติอาชญากรรม หรือประกอบอาชีพผิดกฎหมาย หรือ มีความประพฤติ หรือประวัติความประพฤติอันเป็นที่รังเกียจ ของสังคม อาทิเช่น การถ่ายภาพนิ่งวีดีโอ หรือการโชว์เรือนร่างในลักษณะอื่นใด ซึ่งเป็นการขัดต่อศีลธรรมและประเพณีอันดีงาม อันจะนำความเสื่อมเสียมาสู่ตำแหน่งมิสยูลีก
* 7.มีสุขภาพดี ไม่เป็นโรคที่ร้ายแรงหรือเป็นที่รังเกียจของสังคม และ/หรือโรคที่เกี่ยวกับความงาม
* 8.มีบุคลิกภาพดี กล้าแสดงออก มีความรอบรู้ มนุษย์สัมพันธ์ดี
* 9.ไม่มีภาระผูกพันกับองค์กร หรือหน่วยงานใดในการร่วมกิจกรรม และถ่ายแบบโฆษณา หรืออื่นๆ

## รายชื่อมิสยูลีก
* พ.ศ. 2540 ในการแข่งขันฟุตบอลปีแรก ยังไม่มีการประกวดมิสยูลีก
* พ.ศ. 2541 อภิสรา เกิดชูชื่น (ดาว) - จาก มหาวิทยาลัยเกษตรศาสตร์
* พ.ศ. 2542 วรนารี ชินะวานิช (จ๋า) - จาก มหาวิทยาลัยหอการค้าไทย
* พ.ศ. 2543 ทิชา สุทธิธรรม (ซอส) - จาก จุฬาลงกรณ์มหาวิทยาลัย
* พ.ศ. 2544 กาญจนา บู่ทองคำ (เมย์) - จาก มหาวิทยาลัยเกษตรศาสตร์
* พ.ศ. 2545 พิจิตตรา กฤษมณี (ออม) - จาก มหาวิทยาลัยธุรกิจบัณฑิตย์
* พ.ศ. 2546 อามิกา นิชนันท์ (หญิง) - จาก จุฬาลงกรณ์มหาวิทยาลัย
* พ.ศ. 2547 ศสิภา รอดน้อย (อ้อม) - จาก มหาวิทยาลัยธรรมศาสตร์
* พ.ศ. 2548-2549 ฟ้ารุ่ง ยุติธรรม  (กวาง) - จาก มหาวิทยาลัยเทคโนโลยีราชมงคลธัญบุรี
* พ.ศ. 2549-2550 ชมพูนุช ลออวรรณากร (น้ำผึ้ง) - จาก สถาบันเทคโนโลยีพระจอมเกล้าเจ้าคุณทหารลาดกระบัง
* พ.ศ. 2550-2551 วรวิตา จันทร์หุ่น (แนนต์) - จาก จุฬาลงกรณ์มหาวิทยาลัย
* พ.ศ. 2551-2552 ปรารถนา ยะรังษี (เนย) - จาก มหาวิทยาลัยรามคำแหง
* พ.ศ. 2552-2553 ปณัญชา ยิ่งประเสริฐ (ฝ้าย) - จาก จุฬาลงกรณ์มหาวิทยาลัย
* พ.ศ. 2553-2554 เกวลิน ศรีวรรณา (ยีน) - จาก มหาวิทยาลัยศรีนครินทรวิโรฒ

## ทำเนียบผู้ชนะ

ไฟล์:Gaewalin Sriwanna.jpg|**มิสยูลีก 2553**เกวลิน ศรีวรรณามหาวิทยาลัยศรีนครินทรวิโรฒ
ไฟล์:Farung Yuthithum headshot.jpg|**มิสยูลีก 2548**ฟ้ารุ่ง ยุติธรรมมหาวิทยาลัยเทคโนโลยีราชมงคลธัญบุรี


## อ้างอิง

## ดูเพิ่ม

## แหล่งข้อมูลอื่น
* เว็บไซต์แคนนอนยูลีก 2010 
* เฟสบุ๊คแคนนอนยูลีก

หมวดหมู่:กิจกรรมมหาวิทยาลัย
เจ้าอินทโฉม

**เจ้าอินทโฉม** หรือ **อินทโสม** () เป็นพระมหากษัตริย์องค์ที่ 3 แห่งราชวงศ์ล้านช้างหลวงพระบาง พระมหากษัตริย์และพระบรมวงศานุวงศ์ส่วนใหญ่ของราชวงศ์หลวงพระบาง รวมทั้งในสมัยราชอาณาจักรลาว ล้วนสืบเชื้อสายมาจากพระองค์ 

## พระประวัติ

เจ้าอินทโฉม เป็นโอรสของ เจ้าราชวงษ์  และ เจ้านางจันทรกุมารี ขนิษฐาใน เจ้าอินทกุมาร เจ้าเมืองศรีฟ้าวาหะหัวขาว(เชียงรุ่ง) พระราชบิดาของพระองค์ลักลอบเป็นชู้ กับ พระชายาของพระอัยกา คือ พระเจ้าสุริยวงศาธรรมิกราช พระบิดาจึงถูกโทษประหาร เป็นเหตุให้ อาณาจักรล้านช้าง ขาดรัชทายาทที่ชัดเจน ขณะนั้น พระเจ้ากิ่งกิสราช และ เจ้าอินทโฉม ซึ่งเป็นพระราชนัดดาใน พระเจ้าสุริยวงศาธรรมิกราช ทรงพระเยาว์อยู่มาก ทำให้เกิดความปั่นป่วนและแย่งชิงเชื้อพระวงศ์มาเป็นพวกตน บางองค์ได้หลบหนีออกนอกราชอาณาจักร การแย่งชิงราชสมบัติหลังการสวรรคตของ พระเจ้าสุริยวงศาธรรมิกราช นำไปสู่การแยกอาณาจักรล้านช้างเป็น 3 อาณาจักรในที่สุด เมื่อครั่งที่พระเชษฐา( พระเจ้ากิ่งกิสราช) ขึ้นครองราชสมบัติล้านช้างหลวงพระบางพระองค์กับ เจ้าองค์คำได้ร่วมกันก่อกบฏ แต่ไม่สำเร็จจึงได้หนีถูกเนรเทศไปอยู่ครองเมืองเชียงขอม เมื่อพระเจ้ากิ่งกิสราช สวรรคตลง เหล่าขุนนางได้เชิญ  เจ้าองค์คำ ขึ้นครองราชสมบัติ พระองค์จึงได้รวบรวมไพล่พลมาตีเมืองหลวงพระบางอีกครั่งแต่ เจ้าองค์คำ ไม่คิดสู้จึงได้หนีไปบวชที่เชียงใหม่ 

## พระกรณียกิจ

พงศาวดาลฉบับลูกขุนกล่าวว่า เมื่อ เจ้าอินทโฉม ขึ้นครองเมืองหลวงพระบางก็ไม่ได้อ่อนน้อมต่อญวนเจ้าเวียดนามจึงแต่งให้ องเจียงเทียมตาเจ็ก คุมกองทัพลงมาตีเมืองหลวงพระบาง เจ้าอินทโฉมจึงให้ เจ้าอินทรพรหม พระโอรสคุมกองทัพไปต่อรบกับญวน ขับไล่ญวนแตกหนีไป

## พระโอรส-พระธิดา

เจ้าอินทโฉม ทรงมีชายาก่อนที่จะทรงครองราชอยู่ ๒ ท่าน คือ เจ้านางอุบะ และพระธิดาในเจ้าอินทรกุมาร เมืองได้ครองราชจึงได้เชิญ เจ้านางแทนสาว และ เจ้านางแทนคำ มาเป็นอัครมเหสี ทรงมีโอรสธิดาทั้งหมด 17  พระองค์
#ประสูติแด่ เจ้านางแทนสาว พระธิดาใน พระเจ้ากิ่งกิสราช ได้แก่
#* มันธาตุราช
#* เจ้าอินทพรหม
#* เจ้าสุริยวงศ์
#ประสูติแค่ เจ้านางแทนคำ  พระธิดาใน พระเจ้ากิ่งกิสราช ได้แก่
#* เจ้าโชติกะ
#* เจ้านางแก้วสาวสวรรค์
#* เจ้าอนุทะกุมาร
#* เจ้านาคเสนกุมาร
#* เจ้านางศรีคำกอง
#ประสูติแด่ มเหสีซ้ายเจ้านางพระธิดาใน เจ้าอินทกุมาร พระนางทรงสิ้นพระชนม์จากการที่ถูกควายขวิดตาย 
#* เจ้าภูมืด
#* เจ้าราชบุตรโฮงใต้
#ประสูติแด่ เจ้านางอุบะ มเหสีขวา ได่แก่
#* เจ้าสุระ
#* เจ้าองค์เอก
#* เจ้าเชษฐา
#* เจ้าโรงท่า
#ประสูติแด่ เจ้านางดวงบุบผา พระสนม ได้แก่
#* เจ้าชูพุด
#* เจ้าทัด
#* นางอุบลวรรณา

## อ้างอิง

หมวดหมู่:เจ้าผู้ครองนครหลวงพระบาง
ฮิลบิลลี จิม

**เจมส์ มอร์ริส** (James Morris; ) นักมวยปล้ำอาชีพที่เกษียณอายุและนักจัดวิทยุชาวอเมริกัน เป็นที่รู้จักภายใต้ชื่อบนสังเวียน **ฮิลบิลลี จิม** (Hillbilly Jim) เขาเป็นที่รู้จักในการปล้ำให้กับ World Wrestling Federation ตั้งแต่ปี 1984 ถึง 1990 และในซีรีส์ฮิต "Hillbilly Moments"

วันที่ 5 มีนาคม 2018 เขาได้รับการเสนอชื่อให้เข้าสู่หอเกียรติยศ WWE Hall of Fame ประจำปี 2018

## ผลงานที่แสดง
**[[Hee Haw]]*
**[[Live with Regis and Kelly#Live with Regis and Kathie Lee (1988 - 2000)|Live with Regis and Kathy Lee]]*
**[[Farm Aid]]*
**[[Jerry Lewis MDA Telethon|Jerry Lewis Telethon]]*
**[[Special Olympics]]*
**[[Diabetes mellitus type 1|Juvenile Diabetes]]* Telethon
**[[Variety, the Children's Charity|Variety Club]]* Children's Telethon

## รางวัลและความสำเร็จ
****[[Pro Wrestling Illustrated]]***
:*PWI ranked him # **298** of the 500 best singles wrestlers during the "PWI Years" in 2003.
****[[WWE]]***
:*WWE Hall of Fame (Class of 2018)

## อ้างอิง

## แหล่งข้อมูลอื่น
*
*

หมวดหมู่:นักมวยปล้ำอาชีพชาวอเมริกัน
หมวดหมู่:ผู้จัดการและผู้จัดการส่วนตัวมวยปล้ำอาชีพ
หมวดหมู่:ผู้เข้าสู่หอเกียรติยศดับเบิลยูดับเบิลยูอี
หมวดหมู่:หอเกียรติยศและพิพิธภัณฑ์มวยปล้ำอาชีพ
เหตุเพลิงไหม้ในบากู พ.ศ. 2561

เมื่อวันที่ 2 มีนาคม 2561 เกิด**เหตุเพลิงไหม้ ณ ศูนย์บำบัดยาเสพติด** สำหรับผู้ป่วยที่ติดฝิ่น ในกรุงบากู ประเทศอาเซอร์ไบจาน มีผู้เสียชีวิตอย่างน้อย 26 คน และ 4 คนต้องรักษาตัวที่โรงพยาบาล

## เพลิงไหม้

รัฐบาลรายงานว่าเพลิงไหม้เกิดขึ้นเมื่อประมาณ 06:10 น. ในเวลาท้องถิ่น มีต้นเหตุจากไฟฟ้าลัดวงจรในหอผู้ป่วยที่เป็นตึกไม้ชั้นเดียว หน้าต่างของตึกถูกปิดด้วยขอบเหล็กที่เปิดได้จากด้านนอกเท่านั้น เพื่อป้องกันไม่ให้ผู้ติดยาหนี ในตึกไม่มีระบบหยุดยั้งไฟอัตโนมัติ โครงตึกที่ทำด้วยไม้เป็นเชื้อเพลิงอย่างดีแก่ไฟ เหล่าพนักงานดับเพลิงบรรยายว่าตึกเผาไหม้อย่างรุนแรงเป็นเวลากว่าสามชั่วโมงด้วยลมที่แรง แม้หน้าต่างจะถูกกีดกัน พนักงานดับเพลิงสามารถช่วยคนกว่าสิบคนจากไฟที่ลุกลามอย่างรวดเร็ว

## ผลที่ตามมา
กระทรวงสุขภาพกล่าวว่า ผู้ป่วยและพนักงานประมาณ 200 คนออกมาจากโรงพยาบาลได้อย่างปลอดภัย และเหลือ 34 คนที่ต้องการความช่วยเหลือ หลังพนักงานดับเพลิงดับไฟได้สำเร็จจึงพบศพจำนวน 25 ร่าง

ประธานาธิบดี อิลฮัม อะลีเยฟ ได้เข้าดูที่เกิดเหตุ และสั่งให้ตรวจสอบอย่างเป็นทางการ นักเคลื่อนไหวพลเรือนท้องถิ่นโทษว่าเป็นความผิดของการฉ้อราษฎร์บังหลวงและการไม่ปฏิบัติตามระเบียบความปลอดภัยการป้องอัคคีภัย สำนักงานพนักงานอัยการตอบโต้โดยการเริ่มตรวจสอบการละเมิดข้อปฏิบัติการป้องกันอัคคีภัย

## อ้างอิง

## แหล่งข้อมูลอื่น
* 

หมวดหมู่:เหตุเพลิงไหม้ในปี พ.ศ. 2561
หมวดหมู่:อัคคีภัยในประเทศอาเซอร์ไบจาน
หมวดหมู่:เหตุเพลิงไหม้สิ่งก่อสร้าง
หมวดหมู่:บากู
การสังหารหมู่ที่มาลเมดีย์

**การสังหารหมู่ที่มาลเมดีย์** เป็นอาชญากรรมสงครามซึ่งเชลยศึกทหารอเมริกัน 84 นายถูกสังหารโดยทหารเยอรมันผู้ที่จับกุมใกล้กับมาลเมดีย์ ประเทศเบลเยียมในช่วงสงครามโลกครั้งที่สอง การสังหารหมู่ครั้งนี้เกิดขึ้นเมื่อวันที่ 17 ธันวาคม ค.ศ. 1944 ที่สี่แยก Baugnez โดยสมาชิกของ คัมพ์กรุพเพอ ไพร์เพอร์(Kampfgruppe Peiper)(ส่วนหนึ่งของกองพลพันเซอร์เอ็สเอ็สที่ 1) หน่วยกองกำลังรบเยอรมันในช่วงยุทธการตอกลิ่ม

คำนี้ยังได้ใช้กันโดยทั่วไปกับหนึ่งในการสังหารหมู่โดยหน่วยรบเดียวกันในวันเดียวกันและวันต่อๆไป ซึ่งเป็นหัวข้อของการพิจารณาคดีการสังหารหมู่ที่มาลเมดีย์ ส่วนหนึ่งของการพิจารณาคดีดาเคา เมื่อปี ค.ศ. 1946 การพิจารณาคดีนี้เป็นจุดสำคัญของโต้เถียง

หมวดหมู่:การสังหารหมู่ในสงครามโลกครั้งที่สอง
หมวดหมู่:ยุทธการตอกลิ่ม
หมวดหมู่:อาชญากรรมสงครามโลกครั้งที่สอง
ถนนบูรพา

**ถนนบูรพา** () เป็นถนนสั้น ๆ สายหนึ่งในพื้นที่แขวงวังบูรพาภิรมย์ เขตพระนคร กรุงเทพมหานคร  เป็นถนนที่เชื่อมระหว่างถนนพาหุรัด กับถนนเจริญกรุง 

ถนนบูรพา เดิมมีชื่อว่า "ถนนบุรพา" แต่ต่อมาได้เรียกเพี้ยนเป็น "ถนนบูรพา" เช่นปัจจุบัน โดยเรียกตามวังบูรพาภิรมย์ วังที่ประทับของสมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช สมเด็จพระอนุชาในพระบาทสมเด็จพระจุลจอมเกล้าเจ้าอยู่หัว ที่ถนนเส้นนี้ตัดผ่านบริเวณด้านหลัง  เป็นถนนที่พระบาทสมเด็จพระจุลจอมเกล้าเจ้าอยู่หัวได้โปรดเกล้าฯ ให้มีการตัดถนนขึ้นเพื่อรองรับความเจริญทางการค้าที่กำลังเฟื่องฟูในย่านพาหุรัด ทำให้ทั้งชาวไทยและชาวต่างชาติมีเส้นทางคมนาคมที่สะดวกยิ่งขึ้น

ปัจจุบัน บริเวณรอบ ๆ ถนนบูรพาเป็นที่ตั้งของร้านจำหน่ายอาวุธปืนเป็นจำนวนมาก เช่นเดียวกับถนนสายอื่น ๆ ที่อยู่รอบด้าน และยังเป็นฟากหนึ่งของห้างสรรพสินค้าดิโอลด์สยามพลาซ่าอีกด้วย

## อ้างอิง
*
## แหล่งข้อมูลอื่น
*
ซอมี่นละ

**ซอมี่นละ** (,  ) เป็นพระอัครมเหสีแห่งอาณาจักรอังวะระหว่าง ค.ศ. 1422–1425 พระโอรสของพระนางคือพระเจ้ามี่นละแง ได้ขึ้นเป็นกษัตริย์แห่งอังวะเป็นเวลา 3 เดือนใน ค.ศ. 1425 ภายหลังการสวรรคตของพระสวามีพระองค์ที่ 2 พระเจ้าฝรั่งมังศรี พระสวามีองค์แรกคือพระเชษฐาของพระเจ้าฝรั่งมังศรี มังรายกะยอชวาซึ่งมีชื่อเสียงในช่วงสงครามสี่สิบปี

## ประวัติ
ซอมี่นละเป็นธิดาของพระเจ้าตราพระยาแห่งปะค่าน และเป็นพระเชษฐภคินีของพระเจ้าตราพระยาแห่งตองอูซึ่งปกครองตองอูในช่วง ค.ศ. 1440–1446 ในปี ค.ศ. 1406 พระนางได้อภิเษกสมรสกับเจ้าชายมังรายกะยอชวาในพิธีแต่งตั้งพระองค์เป็นพระมหาอุปราช โดยพระนางมีพระโอรส-ธิดากับมังรายกะยอชวาทั้งสิ้น 4 พระองค์ ต่อมาเมื่อมังรายกะยอชวาประชวรและสิ้นพระชนม์ระหว่างทำสงคราม พระนางได้กลายมาเป็นพระชายาของพระเจ้าฝรั่งมังศรี พระอนุชาของมังรายกะยอชวาซึ่งได้ขึ้นเป็นรัชทายาทผู้มีสิทธิ์โดยตรงสืบมา พระนางและพระเจ้าฝรั่งมังศรีมีพระโอรส-ธิดาอีก 3 พระองค์ ทำให้พระนางมีพระโอรส-ธิดารวมทั้งสิ้น 7 พระองค์

เมื่อพระเจ้าฝรั่งมังศรีองค์รัชทายาทได้ขึ้นสืบราชบัลลังก์ต่อจากพระเจ้าฝรั่งมังฆ้อง พระราชบิดาใน ค.ศ. 1422 ก็ได้สถาปนาพระองค์ขึ้นเป็นพระอัครมเหสี แต่พระนางเป็นได้แค่พระมเหสีเพียงในพระนามเท่านั้น เนื่องจากพระเจ้าฝรั่งมังศรีโปรดปรานพระมเหสีอีกพระองค์หนึ่งคือ พระนางชีนโบ่แม ทำให้พระนางซอมี่นละน้อยพระทัยออกจากพระราชวังและออกผนวชเป็นแม่ชี ได้รับฉายาทางธรรมว่า *ตานส้องชีนมิพะย่า* ()

พระเจ้ามี่นละแง พระโอรสน้อยองค์ที่ห้าของพระนาง ได้ขึ้นเป็นกษัตริย์ในเดือนสิงหาคม ค.ศ. 1425 หลังจากที่พระเจ้าฝรั่งมังศรี พระราชบิดาถูกลอบสังหารโดยมีพระนางชีนโบ่แมอยู่เบื้องหลัง สามเดือนต่อมา พระเจ้ามี่นละแง ยุวกษัตริย์ซึ่งมีพระชนมพรรษาเพียงแค่เจ็ดพรรษา ก็ถูกวางยาพิษโดยพระนางชีนโบ่แม เพื่อให้คนรักคือเจ้าฟ้ากะเล่เจ้ตองโญขึ้นครองบัลลังก์

## อ้างอิง
; เชิงอรรถ

;บรรณานุกรม

* 
* 
* 
* 
* 

หมวดหมู่:ราชวงศ์อังวะ
หมวดหมู่:บุคคลที่เกิดในคริสต์ทศวรรษ 1390
พีดัม

**พีดัม** (, ? – 26 กุมภาพันธ์ 647 (17 มกราคมตามปีจันทรคติ) หรือ **องค์ชายกัลมุน** เขาเป็นที่รู้จักในฐานะผู้นำกบฏต่อต้าน พระนางช็อนด็อกแห่งชิลลา หนึ่งใน สามราชอาณาจักรเกาหลี ก่อนการกบฏของเขา เขาดำรงตำแหน่ง ซังแดดึง (ขุนนางชั้นสูงสุดในราชสำนัก)

โดยพีดัมได้ประกาศคำขวัญว่า **สตรีไม่อาจปกครองประเทศได้** และยังได้อ้างอีกว่าดาวประจำพระองค์ของพระนางช็อนด็อกได้หายไปจากท้องฟ้าซึ่งบางตำนานได้กล่าวไว้ว่าคิมยูชินแม่ทัพใหญ่แห่งชิลลาได้แนะนำให้ชักว่าวพร้อมกับแสงสว่างขึ้นไปตรงจุดที่ดาวประจำพระองค์เคยอยู่เพื่อยืนยันว่าดาวประจำพระองค์ยังอยู่ทำให้ทหารของชิลลาภายใต้การบัญชาการของคิมยูชินและ คิมอัลช็อน สามารถเข้าปราบปรามกบฏของพีดัมลงได้สำเร็จพร้อมกับจับพีดัมประหารชีวิตเมื่อวันที่ 26 กุมภาพันธ์ ค.ศ. 647 หรือ 9 วันหลังจากพระนางช็อนด็อกสวรรคตแต่บางตำนานบอกว่าพีดัมถูกสังหารในสนามรบ

ซึ่งบางตำนานได้กล่าวเอาไว้ว่าพีดัมหรือองค์ชายกัลมุนเป็นพระสวามีของพระนางช็อนด็อกพร้อมกับแม่ทัพตระกูลคิมโดยสันนิษฐานว่าอาจจะเป็นคิมยูชิน

หมวดหมู่:บุคคลที่เสียชีวิตในพุทธทศวรรษ 1190
หมวดหมู่:บุคคลที่เสียชีวิตในคริสต์ทศวรรษ 640
มีดบินกรีดฟ้า

thumb|ภาพละครภาษาจีน
**มีดบินกรีดฟ้า** ( ) เป็นละครโทรทัศน์จีนกำลังภายใน สร้างขึ้นเมื่อปี ค.ศ. 2016 เป็นละครที่สร้างมาจากเรื่อง ฤทธิ์มีดสั้น ของโกวเล้ง นำแสดงโดย หลิว ข่ายเวย, หยาง หรง, หวง หมิง, กวน จื้อปิน, อู๋ หยิ่งเจี๋ย ออกอากาศทางช่อง 3 ต่อจากละครเรื่อง บูเช็คเทียน

## เนื้อเรื่องย่อ
ในอดีต “ลี้น้อยมีดบิน” ลี้คิมฮวงกับเซี่ยงกัวกิมฮ้ง เจ้าสำนักกิมงึ้ง หลังจากที่ทั้งสองคนประลองยุทธตัดสินความเป็นความตายกันแล้ว เซี่ยงกัวกิมฮ้งเสียชีวิต ลี้คิมฮวงหายสาบสูญ แต่ลี้ไฮว หลานชายของลี้คิมฮวง กลับเป็นลูกชายของลี้มั่งแชกับเซี่ยงกัวเซียงลูกสาวของเซี่ยงกัวกิมฮ้ง เซี่ยงกัวเซียงจู่ ๆ ก็ถูกฆ่าตายอย่างอนาถ และสืบเนื่องที่กล่าวขานกันว่าในมือของเซี่ยงกัวเซียงมีขุมทรัพย์ของสำนักกิมงึ้งซุกซ่อนอยู่ ด้วยเหตุนี้เองทำให้ฐานะของลี้ไฮวถูกเปิดเผย 

ในช่วงคับขัน ลี้ไฮวได้รับการช่วยชีวิตจาก ซิไฉ่เย่ หญิงสาวลึกลับครั้งแล้วครั้งเล่า ลี้ไฮว, ซิไฉ่เย่, ลี้เจี่ย และ เหล่งอิก ยังมี ปึงคอค่อ หญิงสาวที่หมั้นหมายแต่เด็ก ร่วมกันตามหาศัตรูที่ฆ่าแม่ ทุกคนร่วมแรงร่วมใจกันจนก่อเกิดมิตรภาพที่แนบแน่น ลี้ไฮวและซิไฉ่เย่ ฝ่าฟันอุปสรรคด้วยกันจนก่อเกิดเป็นความรัก ถึงกับตัดสินใจถอนตัวจากยุทธภพ แต่ด้วยความบังเอิญกลับพบว่าซิไฉ่เย่และตนเองมีความแค้นที่ฆ่าพ่อซึ่งไม่สามารถอยู่ร่วมโลกกันได้ 

ลี้เจี่ยเพื่อปึงคอค่อแล้ว ต้องผิดใจกลายเป็นศัตรูกับลี้ไฮว ลี้มั่งแชเพื่อที่จะรักษาเกียรติภูมิของตระกูลเอาไว้ จึงออกคำสั่งให้ลี้ไฮวเป็นตัวแทนสกุลลี้ประลองยุทธตัดสินแพ้ชนะกับซิไฉ่เย่ ในช่วงที่กำลังแตกหักนั่นเอง คู่รักคู่หนึ่งต้องเผชิญกับความรักและโศกนาฏกรรม กระทั่งความจริงทั้งหมดปรากฏ คนทั้งสองปรับความเข้าใจกันได้ คืนดีกันดังเดิม

## นักแสดงนำ
* หลิว ข่ายเวย รับบท ลี้ไฮว
* หยาง หรง รับบท ซื่อ ไฉ่เย่
* หวง หมิง รับบท ลี้ เจีย
* กวน จื้อปิน รับบท เหล่งอิก
* อู๋ หยิ่งเจี๋ย รับบท ปึง คอค่อ

## อ้างอิง

## แหล่งข้อมูลอื่น
*

หมวดหมู่:ซีรีส์โทรทัศน์จีน
อัตเลติโกเดมาดริดในฤดูกาล 2017–18

**ฤดูกาล 2017–18** เป็นฤดูกาลที่ 87 ของ **[[อัตเลติโกเดมาดริด]]** และเป็นฤดูกาลที่ 81 ของสโมสรใน ลาลิกา ลีกสูงสุดของ ฟุตบอลสเปน อัตเลติโกเข้าร่วมการแข่งขันใน ลาลิกา, โกปาเดลเรย์, ยูฟ่าแชมเปียนส์ลีก และ ยูฟ่ายูโรปาลีก.

## ผู้เล่น

## การซื้อขายนักเตะ

### ย้ายเข้า

1ได้ลงทะเบียนและมีชื่อที่จะลงเล่นหลังวันที่ 1 มกราคม, ค.ศ. 2018.

### ย้ายออก

1สิทธิ์ในการขาย 50%, ผู้เล่นที่เซ็นสัญญาถึง 5 ปี.

## การแข่งขัน

### โดยรวม

### ลาลิกา

### ตารางคะแนน

#### ผลงานโดยรวม

#### ผลงานในแต่ละนัด

### แมตช์

### โกปาเดลเรย์

#### รอบ 32 ทีมสุดท้าย

#### รอบ 16 ทีมสุดท้าย

#### รอบก่อนรองชนะเลิศ

### ยูฟ่าแชมเปียนส์ลีก

#### รอบแบ่งกลุ่ม

### ยูฟ่ายูโรปาลีก

#### รอบแพ้คัดออก

##### รอบ 32 ทีมสุดท้าย

##### รอบ 16 ทีมสุดท้าย

##### รอบ 8 ทีมสุดท้าย

##### รอบรองชนะเลิศ

##### รอบชิงชนะเลิศ

## สถิติ
### สถิติการลงสนาม

1ผู้เล่นที่มาจากทีมสำรอง - อัตเลติโกเดมาดริด เบ.

### ผู้ทำประตู

### คลีนชีตส์

## อ้างอิง

## แหล่งข้อมูลอื่น

หมวดหมู่:ลาลิกา
หมวดหมู่:ลาลิกา ฤดูกาล 2017–18
อัตเลติโกเดมาดริดฤดูกาล 2017-18
มิสเตอร์ไทยแลนด์

**มิสเตอร์ไทยแลนด์** (Mister Thailand) เป็นการประกวดความงามชายในประเทศไทย จัดขึ้นเป็นครั้งแรกเมื่อปี พ.ศ. 2557 ซึ่งผู้ชนะการประกวดจะต้องเป็นตัวแทนของประเทศเข้าร่วมการประกวดมิสเตอร์อินเตอร์เนชันแนล

## รายนามผู้ดำรงตำแหน่งมิสเตอร์ไทยแลนด์

### เรียงลำดับจังหวัดของผู้ชนะ

### รองชนะเลิศ

## ตัวแทนในการประกวดระดับนานาชาติ
**สัญลักษณ์สี**

### มิสเตอร์อินเตอร์เนชันแนล

### มิสเตอร์โกลบอล

## การจัดการประกวด

### มิสเตอร์ไทยแลนด์ 2014
**มิสเตอร์ไทยแลนด์ 2014** ถือได้ว่าเป็นการประกวดมิสเตอร์ไทยแลนด์ที่ถูกจัดขึ้นเป็นครั้งที่ 1 การประกวดรอบตัดสินจัดขึ้นเมื่อวันที่ 7 กันยายน  2557 ณ เดอะ เอทัส ลุมพินี, กรุงเทพมหานคร โดยผู้ชนะการประกวดในครั้งนี้ คือ วิทวัส ศรีเกษ ซึ่งจะได้เป็นตัวแทนประเทศไทยเข้าร่วมประกวดมิสเตอร์อินเตอร์เนชันแนล 2014 และภูเบศร์ แซมกระโทก จะได้เป็นตัวแทนเข้าร่วมประกวดมิสเตอร์โกลบอล 2014

#### '''ผู้เข้าประกวด'''
ที่ผ่านรอบคัดเลือกเข้าสู่รอบ 12 คนสุดท้ายของการประกวดมิสเตอร์ไทยแลนด์ 2014 มีรายชื่อดังต่อไปนี้:

## ดูเพิ่ม
* รายชื่อตัวแทนประเทศไทยในงานประกวดความงามนานาชาติ
* รายชื่อตัวแทนประเทศไทยในการประกวดชายงามนานาชาติ

## อ้างอิง

## แหล่งข้อมูลอื่น
*
*

หมวดหมู่:การประกวดความงามชายในประเทศไทย
เด็ดปีกนางฟ้า

**เด็ดปีกนางฟ้า** เป็นละครโทรทัศน์ไทยแนวชีวิต, รัก, ตลก ผลิตโดย บริษัท ฮูแอนด์ฮู จำกัด โดยสร้างจากบทประพันธ์ของ ลินิน บทโทรทัศน์โดย แดน ซิวิไลซ์ และ พราว พิสุทธิ์ นำแสดงโดย ยุกต์ ส่งไพศาล, แพทริเซีย กู๊ด, นวินดา เบอร์ต๊อดตี, โกสินทร์ ราชกรม, ภิชาภัช มหาทิตยากุล, สมิทธิ ลิขิตมาศกุล, พัชรวลัย พงษ์ภมร, ศรัณยา จำปาทิพย์, มนตรี เจนอักษร, จินตหรา สุขพัฒน์, เมธัส ตรีรัตนวารีสิน, คลาร่า ฉันชนก, ศุภณัฐ เลาหะพานิช กำกับการแสดงโดย สำรวย รักชาติ โดยผู้จัด วรายุฑ มิลินทจินดา เริ่มตอนแรกวันเสาร์ที่ 10 มีนาคม – วันอาทิตย์ที่ 1 เมษายน พ.ศ. 2561 ต่อจากชั่วโมงต้องมนต์

## นักแสดง
}
|-
| ชะเอม || พัชรวลัย พงษ์ภมร
|-
| colspan = "2" style="text-align:left"|
|-
| รัศมี || จินตหรา สุขพัฒน์
|-
| colspan = "2" style="text-align:left"|
|-
| ไพรัช || มนตรี เจนอักษร
|-
| colspan = "2" style="text-align:left"|
|-
| เฟื่องฟ้า || สุปราณี เจริญผล
|-
| colspan = "2" style="text-align:left"|
|-
| ป้าชุน || ศิรินุช เพ็ชรอุไร
|-
| colspan = "2" style="text-align:left"|
|-
| ได๋ || ชาร์เลท วาศิตา แฮเมเนา
|-
| colspan = "2" style="text-align:left"|
|-
| อัคนี || ด.ช.ณัฐพัชร์ นิมจิรวัฒน์ 
|-
| colspan = "2" style="text-align:left"|
|-
| ไคริ || ศุภณัฐ เลาหะพานิช
|-
| colspan = "2" style="text-align:left"|
|-
| วิเวียน || ฉันชนก ตันสมสกุล
|-
| colspan = "2" style="text-align:left"|
|-
| colspan="2" align = "center"| **นักแสดงรับเชิญ**
|-
| วันจักร || กันติพัส นาคปั้น
|-
| colspan = "2" style="text-align:left"|
|-
| ชีพ || ศุกล ศศิจุลกะ
|-
| colspan = "2" style="text-align:left"|
|-
| พิธีกรรายการ Talk Today || วรายุฑ มิลินทจินดา
|-
| colspan = "2" style="text-align:left"|
|-
| แม่ของเฟื่องฟ้า || อรสา พรหมประทาน
|-
| colspan = "2" style="text-align:left"|
|-
| สร้อยศรี อัครราช || ไปรมา รัชตะ
|-
| colspan = "2" style="text-align:left"|
|-
| ผู้โดยสารบนเครื่องบิน || กฤชพล อภิรักษ์โยธิน
|-
| colspan = "2" style="text-align:left"|
|-
| ผู้โดยสารบนเครื่องบิน || กิ่งเทียน เจริญยัง
|-
| colspan = "2" style="text-align:left"|
|-
| คริสเตียน || ปีเตอร์ ธูนสตระ
|-
| colspan = "2" style="text-align:left"|
|-
| กัปตันบนเครื่องบิน || ศุภมิตร ส่งไพศาล
|-
| colspan = "2" style="text-align:left"|
|-
| พิธีกรงานประกวด Miss Vow Airlines 2017 || สายฝน ชีช้าง
|-
| colspan = "2" style="text-align:left"|
|-
| พิทักษ์ || กิตติพล เกศมณี
|-
| colspan = "2" style="text-align:left"|
|-
| ผู้กำกับโฆษณา || สำรวย รักชาติ
|-
| colspan = "2" style="text-align:left"|
|-
| บี || เจนจิรา จันทรศร
|-
| colspan = "2" style="text-align:left"|
|-
| คนขายปาท่องโก๋ || สหภูมิ โตตรึงทรัพย์
|-
| colspan = "2" style="text-align:left"|
|-
| ชาวบ้าน || ดุจชนก กิจไกรลาศ
|-
| colspan = "2" style="text-align:left"|
|-
| เพื่อนรัศมี || มนสิชา บุณยสิทธิโสภณ 
|- 
| colspan = "2" style="text-align:left"|
|-
| คะนึงนาง (วัยเด็ก) || วรินท์น่า ธรรมนิธิรัตน์
|-
|}

## งานสร้าง

## อ้างอิง

## แหล่งข้อมูลอื่น
* เรื่องย่อละคร เด็ดปีกนางฟ้า : kapook.com
* เรื่องย่อ "เด็ดปีกนางฟ้า" : mgronline.com
* เรื่องย่อละคร เด็ดปีกนางฟ้า : drama.nangdee.com 
* เรื่องย่อละคร เด็ดปีกนางฟ้า : gossipstar.mthai.com

หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์ไทยในปี พ.ศ. 2561
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ที่กำกับโดย สำรวย รักชาติ
หมวดหมู่:ละครโทรทัศน์โดยฮูแอนด์ฮู
สุขภาพจิต

**สุขภาพจิต**เป็นระดับความเป็นอยู่ดีทางจิตใจ หรือการปลอดโรคทางจิต เป็น "สถานะทางจิตของบุคคลที่ทำหน้าที่ได้ในระดับการปรับตัวได้ทางอารมณ์และพฤติกรรมที่น่าพอใจ" จากทัศนะจิตวิทยาเชิงบวกหรือสัมพฤตินิยม (holism) สุขภาพจิตอาจรวมความสามารถของบุคคลในการมีความสุขกับชีวิต และสร้างสมดุลระหว่างกิจกรรมชีวิตและความพยายามบรรลุความยืดหยุ่นทางจิตวิทยา องค์การอนามัยโลกระบุว่า สุขภาพจิตรวม "ความเป็นอยู่ดีอัตวิสัย การก่อผลตนเองที่รับรู้ อัตตาณัติ ความสามารถ การพึ่งระหว่างรุ่นและความตระหนักในศักยภาพตนในด้านปัญญาและอารมณ์ เป็นต้น" องค์การอนามัยโลกยังกล่าวอีกว่า ความเป็นอยู่ดีของปัจเจกบุคคลรวมอยู่ในการตระหนักถึงความสามารถของตน การจัดการกับความเครียดปกติของชีวิต การทำงานและการเข้ามีส่วนร่วมอย่างสร้างสรรค์ต่อชุมชนของพวกเขา ความแตกต่างทางวัฒนธรรม การประเมินอัตวิสัย และทฤษฎีของมืออาชีพที่ขัดกันล้วนมีผลต่อการนิยาม "สุขภาพจิต" ทั้งสิ้น

## อ้างอิง


หมวดหมู่:จิตวิทยาเชิงบวก